CELEX: 22007D0063
Language: hu
Date: 2006-12-13 00:00:00
Title: A Bizottság határozata ( 2006. december 13. ) az Európai Közösség és a Svájci Államszövetség közötti kölcsönös elismerésről szóló megállapodás szerint egy megfelelőségértékelő testületnek az egyéni védőeszközökről szóló ágazati fejezet listájára történő felvételéről

6.2.2007   
            
            
               HU
            
            
               Az Európai Unió Hivatalos Lapja
            
            
               L 32/135
            
         
      A BIZOTTSÁG HATÁROZATA
   
   2006. december 13.
   az Európai Közösség és a Svájci Államszövetség közötti kölcsönös elismerésről szóló megállapodás szerint egy megfelelőségértékelő testületnek az egyéni védőeszközökről szóló ágazati fejezet listájára történő felvételéről
   (2007/63/EK)
   A BIZOTTSÁG,
   tekintettel az Európai Közösség és a Svájci Államszövetség között a megfelelőségértékelés kölcsönös elismerésről szóló megállapodásra és különösen annak 10. cikke (4) bekezdésének a) pontjára, valamint 11. cikkére,
   mivel a megfelelőségértékelő testületnek vagy testületeknek a megállapodás 1. mellékletében szereplő ágazati fejezet listájára történő felvételéről a bizottságnak kell határozatot hoznia,
   A KÖVETKEZŐKÉPPEN HATÁROZOTT:
   
               1.
            
            
               Az A. függelékben szereplő megfelelőségértékelő testület felkerül a megállapodás 1. mellékletében szereplő, az egyéni védőeszközökről szóló ágazati fejezet szerinti svájci megfelelőségértékelő testületetek listájára.
            
         
               2.
            
            
               A termékek és a megfelelőségértékelő eljárások tekintetében az A. függelékben megnevezett megfelelőségértékelő testület listára történő felvételének konkrét hatályáról a felek megállapodtak és azt fenntartják.
            
         E két példányban készült határozatot a bizottságnak a felek nevében a megállapodás módosításával kapcsolatban való eljárásra felhatalmazott képviselői írják alá. E határozat a legutolsó aláírás időpontjától lép hatályba.
   
      Aláírva Bernben, 2006. november 22-én.
      
         
            A Svájci Államszövetség nevében
         
         Heinz HERTIG
         
      
      Aláírva Brüsszelben 2006. december 13-án.
      
         
            Az Európai Közösség nevében
         
         Andra KOKE
         
      
   
   
      A. FÜGGELÉK
      A megállapodás 1. mellékletében szereplő, az egyéni védőeszközökről szóló ágazati fejezet szerinti megfelelőségértékelő testületek listájára felkerülő svájci megfelelőségértékelő testület
      
         
            
                        TESTEX
                     
                  
                        Gotthardstrasse 61
                     
                  
                        8027 Zürich
                     
                  
                        Switzerland
                     
                  
                        Mr. Adrian Meili
                     
                  
                        Tel.: + 41 (0) 44206 42 42
                     
                  
                        Fax: + 41 (0) 44206 42 30
                     
                  
                        E-mail: zuerich@testex.ch